Javier Bardem
Store norske leksikon,Kunst og estetikk,Film, TV og teater,Film og TV,Europeisk film og TV,Europeiske filmskuespillere
Javier Bardem er en spansk filmskuespiller, og en av spansk films mest populære; både i hjemlandet og i Hollywood. Bardem kommer fra en kjent familie; filmregissøren Juan Antonio Bardem var hans onkel. Han er gift med Penélope Cruz (2010–), som han har spilt mot i en rekke filmer.
Debut på 1970-tallet Bardem debuterte som femåring i 1974, men ble først lagt merke til i Jamón, jamón (Skinke skinke, 1992), og hadde en hovedrolle i Pedro Almodóvars Carne trémula (1997). Han var overbevisende som den opposisjonelle kubanske lyrikeren Reinaldo Arenas i Julian Schnabels Before Night Falls (2000), og som den lamme hovedpersonen i Alejandro Amenábars prisbelønte Mar adentro (Havet innenfor, 2004). Stort register Javier Bardem vant Oscar-prisen for sin birolle som brutal morder i Coen-brødrenes No Country for Old Men (2007). Han ble Oscar-nominert for sine hovedroller i Before Night Falls og Biutiful.Han har vist seg som en allsidig skuespiller med et stort register i filmer som Woody Allens komedie Vicky Cristina Barcelona (2008), Alejandro González Iñárritus sosialrealistiske drama Biutiful (2010), James Bond-thrilleren Skyfall (2012), grøsseren Mother! (2017) og i tittelrollen som den beryktede Pablo Escobar i Loving Pablo (2017). Les mer i Store norske leksikon Film i Spania